[{"text_idx": "#000000", "text": "KoduUudisedUudisedSven Ko\u0303iv poksist: lisaks heale fu\u0308u\u0308silisele vormile annab poks juurde ka enesekindlust"}, {"text_idx": "#000001", "text": "Sven Ko\u0303iv poksist: lisaks heale fu\u0308u\u0308silisele vormile annab poks juurde ka enesekindlust"}, {"text_idx": "#000002", "text": "Sven Ko\u0303iv ra\u0308a\u0308gib, et avastas vo\u0303itlusspordi juba siis, kui lo\u0303petas keskkooli. Ta sai umbes pool aastat taipoksis ka\u0308ia kui elus tulid vahele to\u0308o\u0308kohustused ning trennitee tuli pooleli ja\u0308tta. Aastaid hiljem otsustas, et la\u0308heb tagasi klubisse, kus kunagi algust sai tehtud \u2013 tol ajal Saku Taipoksi nime kandnud, kuid ta\u0308naseks nime Vo\u0303itluskooli vastu vahetanud klubisse. Seal ka\u0308is Sven neli aastat, kuni tuli Covid viirus, mis ko\u0303ik trenniklubid ajutiselt sulges. \u201eKuna otsustasin, et enam ma seda teed pooleli ei ja\u0308ta, siis sai endale poksikott soetatud ja garaaz\u030ci u\u0308les riputatud,\u201c so\u0303nab ta."}, {"text_idx": "#000003", "text": "Sven tegi mo\u0303nda aega iseseisvalt trenne ning vahepeal vo\u0303ttis ka erinevate eratreenerite ka\u0308est tunde. Sel ajal kui tema iseseisvalt trenni tegi, oli Sveni elukaaslane otsustanud tema vana taipoksi grupiga liituda. \u201eKuna meil on u\u0308hine laps, siis polnud minul enam vo\u0303imalust samal ajal trenni teha. Umbes aasta tagasi leidsin endale va\u0308ga hea treeneri, kas andis u\u0308hes poksiklubis trenne. Sellest ajast saadik olen tegelenud klassikalise poksiga,\u201c ra\u0308a\u0308gib ta."}, {"text_idx": "#000004", "text": "Kui oled argipa\u0308evast va\u0308sinud, siis trennis tuleb see energia tagasi"}, {"text_idx": "#000005", "text": "Sven to\u0303deb, et ko\u0303ige enam ko\u0308idab teda poksi juures see mo\u0303nus tunne, mis tekib peale trenni \u2013 kui oled argipa\u0308evast va\u0308sinud, siis trennis tuleb see energia tagasi. \u201eKo\u0303ik halb mis su sisse on kogunenud, selle saad sa va\u0308lja elada treeningsaalis. Trenni lo\u0303puks on selline hea kerguse tunne, nii fu\u0308u\u0308siliselt kui ka mentaalselt. Koju minnes mo\u0303tled, et tahaks juba uuesti trenni minna,\u201c so\u0303nab ta ja lisab, et lisaks heale fu\u0308u\u0308silisele vormile annab poks juurde ka enesekindlust. \u201eEks seda u\u0308tlevad ko\u0303ik, kes sellega tegelevad ja see on ka kindlasti ko\u0303ige olulisem peale fu\u0308u\u0308silise vormi. Kui varem olid selline tagasihoidlikum a\u0308revates olukordades, siis nu\u0308u\u0308d pigem vastupidi. Kui oled harjunud saama lo\u0308o\u0308ke vastu na\u0308gu, siis enam ei karda nii palju kui varem.\u201c"}, {"text_idx": "#000006", "text": "Sven ra\u0308a\u0308gib, et ko\u0303ige suuremaks eeskujuks vo\u0303itlusspordis on tema enda isa, kes on juba noorest saadik tegelenud erinevate vo\u0303itlussportidega. \u201eKuulnud temalt jutte, kuidas kickpoks on teda ta\u0308navalt pa\u0308a\u0308stnud, on pannud mind alati imestama,\u201c so\u0303nab ta ja lisab, et ko\u0303igepealt pead olema ise enda ko\u0303ige suuremaks motivaatoriks, kuid teda on va\u0308ga palju alati tagant aidanud ka elukaaslane. \u201eVahel peale va\u0308ga rasket pa\u0308eva on tunne, et ei jaksa mitte midagi teha. Tema suudab mind alati veenda, et la\u0308heksin trenni kuna ta teab, et iga kord kui olen kasvo\u0303i u\u0308he trenni vahele ja\u0308tnud, on mul sees va\u0308ga halb tunne.\u201c"}, {"text_idx": "#000007", "text": "Sven toob va\u0308lja ka 3 po\u0303hjust, miks vo\u0303iks poksiga tegeleda:"}, {"text_idx": "#000008", "text": "Poks on ainuke spordiala, mis annab sulle ko\u0303ige rohkem enesekindlust.\nPoks hoiab su keha ko\u0303ige paremas vormis, nii jo\u0303u kui vastupidavuse poolest.\nKa mentaalselt oled sa palju stabiilsem ja o\u0303nnelikum."}, {"text_idx": "#000015", "text": "Ta\u0308navuse Eurovisiooni favoriidi muusikavideo on filmitud poksiringis"}]